

Műtárgy adományozási szerződés

amely létrejött egyrészről,

Buadapest Főváros XIV. kerület Zugló Önkormányzata
székhelye: 1145 Budapest, Pétervárad u. 2.
adószám: 15735777-2-42
törzskönyvi azonosító szám (PIR): 735771
KSH statisztikai számjele: 15735777-8411-321-01
képviseletében: Horváth Csaba polgármester
továbbiakban Adományozó, másrészről,

Magyarországi Görögök Országos Önkormányzata
cím: 1054 Budapest, Vécsey u. 5.
adószám: 18073276-1-41
nyilvántartási szám: 736415
képviseletében: Hristodoulou Konstantinos elnök
továbbiakban Adományozott között, az alábbi feltételek szerint:

1. Adományozó kizárólagos tulajdonát képezi néhai Makrisz Agamemnon: Több alakos vörös márvány plasztika (dombormű) (továbbiakban: Műtárgy). Ajándékozó kijelenti, hogy a Műtárgy per- és tehermentes, valamint annak tulajdonjogával szabadon rendelkezik.
2. Figyelemmel arra, hogy Adományozó az 1. pontban megjelölt Műtárgyat saját maga már birtokolni nem kívánja, ezért azt jelen Szerződéssel térítésmentesen és ellenszolgáltatás nélkül Adományozottnak ajándékozza, egyidejűleg Adományozott birtokába adja, Budapest Főváros XIV. kerület Zugló Önkormányzata Képviselő - testületének …../2022. (…) öh. döntése értelmében.
3. Adományozott a Műtárgyat köszönettel elfogadja, és vállalja, hogy azt jó gazda módjára megőrzi, biztonságos tárolásáról és szakszerű használatáról gondoskodik, nagy nyilvánosság előtti bemutatásáért saját döntése alapján felel.
4. Adományozó kijelenti, hogy az adománya révén semmiféle vagyoni előnyhöz nem jut.
5. Adományozó és Adományozott a Műtárgy átadáskori állapotát jegyzőkönyvileg illetve fényképfelvételen rögzítik, amely jelen szerződés mellékletét képezi.
6. Adományozott tudomásul veszi, hogy a Műtárgy a szobrászművész jogutódjának írásbeli nyilatkozata alapján nem áll védettség alatt. 
7. A Műtárgy szállítását az Adományozó külső Vállalkozó bevonásával biztosítja, az Adományozott tulajdonában lévő ingatlanhoz, amelynek címe: Görögség Háza (1098 Budapest, Börzsöny u. 2-4)
8. A Műtárgy új helyszínen történő bemutatása és a hozzákapcsolódó eljárási cselekmények és költségek teljes körűen az Adományozott kötelezettségei. 
9. Adományozott a szobormű új helyszínen történő felállítása során teljes körűen együttműködik a szobrász művész jogutódjának és mint a szellemi hagyatékot gondozó Alapítványnak a megbízott képviselőjével.  Adományázóval szemben Adományozottnak a dombormű átadását, leszállítását követően semminemű követelése nincs.
10.  Felek az adományozási szerződés aláírásával nyilatkoznak arról, hogy a nemzeti vagyonról szóló 2011. évi CXCVI. törvény 3. § (1) bekezdés 1) pontja szerint, a törvény erejénél fogva átlátható szervezetnek minősülnek, ezért külön átláthatósági nyilatkozatot nem tesznek. 
11. Magyarországi Görögök Országos Önkormányzata tudomásul veszi, hogy Budapest Főváros XIV. Kerület Zugló Önkormányzata Képviselő-testületének a közérdekű adatok közzétételéről és a közérdekű adatok megismerésére irányuló igények teljesítésének rendjéről szóló 28/2014. (XI. 18.) önkormányzati rendelet alapján Önkormányzat a honlapján közzéteszi az adományozási szerződés teljes terjedelmében.
Szerződő felek a jelen szerződést, – annak áttanulmányozását és értelmezését követően – mint akaratukkal mindenben megegyezőt, 4 példányban, jóváhagyólag és saját kezűleg írták alá.
Kelt. Budapest,2022.                                                               Budapest,2022.

Melléklet: jegyzőkönyv a Műtárgy átadásáról és helyszíni fotók
